Vladimir Burtsev

Vladimir Lvovitj Burtsev (russisk: Владимир Львович Бурцев, født 17. november 1862 i Fort-Sjevtsjenko, død 21. august 1942 i Paris) var en russisk revolusjonær.

Vladimir Burtsev ble i 1886 forvist til Sibir, og derfra flyktet han til Vest-Europa. Her utgav Burtsev russiske revolosjonære tidsskrifter, De fire Russland, Byloje, og skrev på revolusjonens historie. Til tross for at Burtsev støttet samarbeide mellom sosialister og liberale, anså han den politiske revoludjonsterroren som et nødvendig kampmiddel mot det tsaristiske regime. I 1908 vant han verdensberømmelse ved sin avsløring av Jevno Azef og andre som dobbeltagenter for det russiske hemmelige politi. Etter oktoberrevolusjonen var Burtsev bosatt i Paris, der han arbeidet hardt for å få i stand en vepnet kamp mot sovjetregjeringen. Burtsev skrev flere arbeider om den russiske revolusjonsbevegelsens historie.

Referanser

Kilder 
 Svensk uppslagsbok, Lund 1930

Russiske politikere
Russiske forfattere
Personer fra Mangystau oblast
Fødsler i 1862
Dødsfall i 1942